b'\n_START_ARTICLE_\nCarpenter (m\xc3\xa5nekrater)\n_START_SECTION_\nOmgivelser\n_START_PARAGRAPH_\nMod syd er den ydre vold af Carpenterkrateret sluttet til det gamle Anaximanderkrater, og satellitkrateret "Anaximander B" ligger langs den vestlige rand. Mod nord\xc3\xb8st ligger Anaximeneskrateret.\n_START_SECTION_\nKarakteristika\n_START_PARAGRAPH_\nI geologisk forstand er dette et forholdsvis ungt m\xc3\xa5nekrater, hvis dannelser ikke er eroderet af betydning af senere nedslag. Det er helt sikkert yngre end de omgivende kratere. Den indre v\xc3\xa6g udviser tegn p\xc3\xa5 sammenfald, s\xc3\xa6rlig langs den \xc3\xb8stlige side, og der er sket nogen dannelse af terrasser i kraterv\xc3\xa6ggen. Den ydre rand er ikke m\xc3\xa6rket af sm\xc3\xa5kratere af betydning, men der findes et lille krater langs den syd-syd\xc3\xb8stlige indre v\xc3\xa6g._NEWLINE_Kraterbunden inden for de sammenfaldne indre v\xc3\xa6gge er ret j\xc3\xa6vn, men irregul\xc3\xa6r med mange sm\xc3\xa5 h\xc3\xb8je og bakker. N\xc3\xa6r bundens midtpunkt findes en us\xc3\xa6dvanlig formation: en dobbelt central top med en mindre top forskudt mod vest og en st\xc3\xb8rre h\xc3\xb8jderyg forskudt mod \xc3\xb8st. Denne ryg l\xc3\xb8ber mod syd til kanten af den indre v\xc3\xa6g.'